Analistul Saxo Bank apreciază că 2018 va fi un an de "totul sau nimic" pentru piața în creștere a cripto-activelor, în condițiile în care optimiștii cred că piața va trece de plafonul de 1 trilion de dolari (1.000 de miliarde de dolari, n.ed.), în timp ce pesimiștii prevăd o reglementare înăsprită sau chiar o interzicere completă a criptovalutelor, în condițiile în care autoritățile monetare decid că "universul" este scăpat de sub control.